stanford-oval/wikipedia huggingface dataset:
Turkvision laulukilpailu 2013
Osallistujat > Semifinaali

| Nro | Maa/alue | Kieli | Artisti(t) | Kappale | Suomennos |
| --- | --- | --- | --- | --- | --- |
| 01 |  Altain tasavalta | Altai | Artur Marlujokov | "Altayym Menin" (Алтайым Менин) | Minun Altaini |
| 02 |  Azerbaidžan | Azeri | Farid Hasanov | "Yaşa" | Elä |
| 03 |  Baškortostan | Baškiiri | Diana Išnijazova | "Kuray Şarkisi" | Kuray-laulu |
| 04 |  Valko-Venäjä | Turkki | Gunesh Abbasova | "Son Hatiralar" | Viimeiset muistot |
| 05 |  Bosnia ja Hertsegovina | Bosnia | Emir & Frozen Camels feat. Mirza Šoljanin | "Ters Bosanka" | Oikukas bosnialaistyttö |
| 06 |  Gagauzia | Gagauzi, ukraina | Lüdmila Tukan | "Vernis Lubov" (Вернись любовь) | Tule, rakas |
| 07 |  Georgia | Azeri | Eynar Balakişiyev & Afik Novruzov | "Qelbini Saf Tut" (Qəlbini Saf Tut) | Pidä sydämesi puhtaana |
| 08 |  Hakassia | Hakassi | Vladimir Dorju | "Tus Çirinde" | Unelma |
| 09 |  Irak | Irakinturkmeeni | Ahmet Tuzlu | "Kerkük'ten Yola Çikak" | Pois Kirkukista |
| 10 |  Kabardi-Balkaria &   Karatšai-Tšerkessia | Karatšai-balkaari | Eldar Žanikajev | "Adamdi Bizni Atibiz" (Адамды бизни атыбыз) | Hänen nimensä on Adam |
| 11 |  Kazakstan | Kazakki | Rin'go | "Birlikpen Alğa" (Бірлікпен алға) | Eteenpäin yhdessä |
| 12 |  Kemerovo | Šoori | Çildiz Tannakeşeva | "Şoriya'nin Ünü" | Šoorian ääni |
| 13 |  Kirgisia | Kirgiisi | Çoro | "Kaygyrba" (Кайгырба) | Älä huoli |
| 14 |   Krim | Krimintataari | Elvira Sarihalil | "Dağlarin Ellari" | Polkuja vuorilla |
| 15 |  Kosovo | Turkki | Ergin Karahasan | "Şu Prizren" | Tuo Prizren |
| 16 |  Pohjois-Kypros | Turkki | Grup Gommalar | "Havalaniyor" | Nousemassa ylös |
| 17 |  Makedonia | Turkki | Ikay Yusuf | "Düşlerde Yaşamak" | Elämässä unelmissa |
| 18 |  Uzbekistan | Uzbekki | Nilufar Usmonova | "Unutgin" | Unohda minut |
| 19 |  Romania | Turkki | Genghiz Erhan Cutcalai | "Ay Ak Shatir" | Valkoinen viiva |
| 20 |  Sahan tasavalta | Jakuutti | Nika | "Kötütüöm" (Көтүтүөм) | Lennossa |
| 21 |  Tatarstan | Tataari | Alinä Şäripcanova | "Üpkälämim" (Үпкәләмим) | En ole vihainen |
| 22 |  Tuva | Tuva | Saylık Ommun | "Çavidak" (Чавыдак) | Ilman satulaa |
| 23 |  Turkki | Turkki | Manevra | "Sen, Ben, Biz" | Sinä, minä, me |
| 24 |  Ukraina | Krimintataari | Fazile Ìbraimova | "Elmalim"  (Элмалым) | Omenani |
Osallistujat > Finaali

| Nro | Maa/alue | Kieli | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- | --- |
| 01 |  Turkki | Turkki | Manevra | "Sen, Ben, Biz" | Sinä, minä, me | 06 6 | 187 |
| 02 |  Valko-Venäjä | Turkki | Gunesh Abbasova | "Son Hatiralar" | Viimeiset muistot | 02 2 | 205 |
| 03 |  Kosovo | Turkki | Ergin Karahasan | "Şu Prizren" | Tuo Prizren | 12 | 151 |
| 04 |  Kazakstan | Kazakki | Rin'go | "Birlikpen Alğa" (Бірлікпен алға) | Eteenpäin yhdessä | 09 9 | 178 |
| 05 |  Bosnia ja Hertsegovina | Bosnia | Emir & Frozen Camels feat. Mirza Šoljanin | "Ters Bosanka" | Oikukas bosnialaistyttö | 06 6 | 187 |
| 06 |  Tatarstan | Tataari | Alinä Şäripcanova | "Üpkälämim" (Үпкәләмим) | En ole vihainen | 04 4 | 192 |
| 07 |  Ukraina | Krimintataari | Fazile Ìbraimova | "Elmalim" | Omenani | 03 3 | 200 |
| 08 |  Altain tasavalta | Altai | Artur Marlujokov | "Altayym Menin" (Алтайым Менин) | Minun Altaini | 05 5 | 189 |
| 09 |  Azerbaidžan | Azeri | Farid Hasanov | "Yaşa" | Elä | 01 1 | 210 |
| 10 |  Pohjois-Kypros | Turkki | Grup Gommalar | "Havalaniyor" | Nousemassa ylös | 10 | 175 |
| 11 |  Kirgisia | Kirgiisi | Çoro | "Kaygyrba" (Кайгырба) | Älä huoli | 08 8 | 183 |
| 12 |  Uzbekistan | Uzbekki | Nilufar Usmonova | "Unutgin" | Unohda minut | 11 | 173 |
Käännös suomeksi
Tony James

| Tony James |
| --- | --- |
 Tony James
Henkilötiedot
Koko nimi:  Anthony Eric James
Syntynyt: 12. huhtikuuta 1953 (ikä 71)
Ammatti:  muusikko, tuottaja
Muusikko
Taiteilijanimi:  Tony James
Tyylilajit:  punk, rock and roll, elektroninen musiikki, goottirock,
Soittimet:  basso, kitara
Yhtyeet:  Generation X, Sigue Sigue Sputnik, Sisters of Mercy
Aiheesta muualla
www.carbonsiliconinc.com
  [ Muokkaa Wikidatassa ] [ ohje ]  
Anthony Eric ”Tony” James (s. 12. huhtikuuta 1953 Shepherds Bush, Lontoo) on englantilainen tuottaja ja muusikko, joka soitti bassoa muun muassa Generation X:ssä ja Sigue Sigue Sputnikissa.
Ura

Tony James syntyi Shepherd’s Bushissa Englannissa, joka on lähiö Länsi-Lontoon keskustassa. Kouluaikansa hän vietti Lontoon lähiössä nimeltä Twickenham. Nähtyään David Bowien esiintyvän Ziggy Stardust -kaudella Tony James päätti ryhtyä muusikoksi. Hän ihaili myös suuresti New York Dolls -yhtyettä. Ennen muusikoksi ryhtymistä hän teki töitä ohjelmoijana suoritettuaan sitä ennen loppututkinnon Brunelin yliopistossa, jossa hän sai hyvät arvosanat matematiikassa ja tietotekniikassa. Hän aloitti uransa The Clash-yhtyeen kitaristin Mick Jonesin kanssa punkyhtye London SS:n kanssa. Yhtye ei koskaan levyttänyt, mutta sen riveissä soitti tulevia The Clash- ja The Damned -muusikoita.
Ura > Generation X

Generation X -yhtye kuului Britannian punkin ensimmäiseen aaltoon. Sen vuonna 1978 julkaistulla debyyttialbumilla Generation X kuultiin kappaleita, jotka olivat nopeita, kovia ja energisiä mutta joissa oli myös pop-koukkuja ja mieleenpainuvia melodioita, mikä teki sen musiikista helposti lähestyttävää. Yhtyeen musiikissa ja tyylissä oli myös glamrock-vaikutteita, etenkin vuoden 1979 albumilla Valley of the Dolls sekä vuoden 1981 Kiss Me Deadly -albumilla. Generation X ei ollut erityisen pitkäikäinen, mutta sen vaikutus oli merkittävä. Laulaja Billy Idol menestyi myöhemmin sooloartistina.
Ura > Yhteistyö Stiv Batorsin ja Johnny Thundersin kanssa

Vuonna 1982, Tony James oli mukana perustamassa The Lords of The New Church -yhtyettä yhdessä Dead Boysin laulajan Stiv Batorsin ja The Damnedin kitaristin Brian Jamesin kanssa. James erosi kuitenkin yhtyeestä musiikillisten erimielisyyksien vuoksi, ennen kuin yhtye sai levysopimusta. Tony jätti yhtyeelle kirjoittamansa kappaleen ”Russian Roulette”, josta tuli myöhemmin yksi The Lords of The New Churchin tunnetuimpia hittejä. Stiv Bators levytti myös myöhemmin sooloalbumilleen Last Race (1996) Tony Jamesin kirjoittaman kappaleen ”Do You Believe In Magyk”.
Vuonna 1984 Tony James soitti bassoa noin vuoden ajan Johnny Thundersin yhtyeessä. Thunders asui tuolloin Tony Jamesin asunnossa. He tekivät kiertueita Ranskassa ja Britanniassa. Kokoonpanossa soittivat myös kitaristi Steve New ja rumpali Jerry Nolan.
Ura > Sigue Sigue Sputnik

Vuonna 1984 Tony perusti Sigue Sigue Sputnik -yhtyeen. Yhtye sai nimensä Moskovan katujengistä nimeltä Sigue Sigue Sputnik, joka tarkoittaa Palaa, palaa, satelliitti. Yhtye nousi 1980-luvun puolivälin jälkeen maailmanlaajuiseen suosioon kappaleensa ”Love Missile F1-11" myötä. Se nousi listoille ympäri maailman. Bändi julkaisi Tony Jamesin johdolla albumit Flaunt It (1986) ja Dress for Excess (1988) sekä Sputnik: The First Generation (1996) ja myöhemmin pelkästään netissä julkaistun Pirate Space (2001).
Yhtyeen kappaleiden teemat ja visuaalinen kuvasto saivat vaikutteita futuristisista, dystopisista tai post-apokalyptisista elokuvista, kuten The Terminator, Blade Runner ja Mad Max -trilogia  Sen näyttävä imago, johon kuului korkeita, monivärisiä mohawk-hiustyylejä, peruukkeja, meikkejä, verkkosukkahousuja ja sukupuolirooleja rikkovia fetissivaatteita (muovista, kumista tai nahasta valmistettuja asuja), herätti paljon huomiota mediassa. Vaikka näitä tyylejä ovat sittemmin käyttäneet useat goottibändit ja glam-yhtyeet, 1980-luvun puolivälissä Sigue Sigue Sputnikin ulkonäkö oli ainutlaatuinen ja hämmästyttävä.
Ura > The Sisters of Mercy

Tony James soitti The Sisters of Mercyssa vuosina 1989–1991. Yhtyeen vokalisti Andrew Eldritch värväsi Tony Jamesin yhtyeen kolmatta albumia varten. Vuonna 1990 julkaistu Vision Thing -albumi yhdisti synkän hard rockin sanoituksiin, jotka arvostelivat George H. W. Bushin hallinnon politiikkaa. Tony James turhautui lopulta Eldritchin hitaaseen työskentelyyn ja erosi yhtyeestä Vision Thing -albumin julkaisua seuranneen kiertueen jälkeen.
Ura > Carbon/Silicon ja Generation Sex

Vuonna 1993 Generation X järjesti yhden keikan mittaisen reunion-konsertin Lontoossa, mutta yhtyeestä ei kuulunut sen enempää ennen vuotta 1998, jolloin ilmestyi albumi nimeltä Sweet Revenge, joka koostui ennen julkaisemattomista demoista.
Myöhemmin hän on soittanut yhdessä The Clash -yhtyeen kitaristin Mick Jonesin kanssa Carbon/Siliconissa, jossa hän soittaa kitaraa ja kirjoittaa Jonesin kanssa kappaleita. Carbon/Silicon yhdisteli rockia ja elektronista musiikkia.  Carbon/Siliconin ensimmäinen virallinen single ”The News” julkaistiin kesäkuussa 2007. Yhtye julkaisi albumit The Last Post (2007) ja Carbon Casino (2008).
Vuonna 2018 Billy Idol ja Tony James esittelivät uuden projektin, Generation Sexin, jossa heidän kanssaan soittivat Steve Jones ja Paul Cook Sex Pistolsista. Yhtye esitti sekä Generation X:n että Sex Pistolsin kappaleita. Erilaiset ongelmat, mukaan lukien Steve Jonesin terveysongelmat ja covid-19-pandemia, hidastivat bändin suunnitelmia, mutta se palasi vuonna 2023 yhteen ja esiintyi Britannian suurimmassa musiikkitapahtumassa, Glastonbury-festivaalilla.
Tony James Sigue Sigue Sputnik -aikakaudella.
Tony James 2023
Högholmenin linnasaari

| Högholmenin linnasaari> Högholmen i Hitis.Sijainti |
| --- | --- |
 Högholmenin linnasaari
Koordinaatit:  59.891584°N, 22.530956°E
Valtio:  Suomi
Paikkakunta:  Kemiönsaari
Historia
Tyyppi:  Linnavuori
Infobox OKVirheellinen NIMI-arvo: 
Högholmen vuonna 2018.
Högholmen on varhaiskeskiajalla käytössä ollut linnasaari. Se sijaitsee Hiittisten kylän itäpuolella ja on toiminut viikinkien idäntien levähdyspaikkana. Jyrkkärantaisen Högholmenin pinta-ala noin hehtaarin. Saaren korkein kohta on noin kymmenen metriä merenpinnan yläpuolella. Saarella on tehty arkeologisia kaivauksia 1800-luvun lopulla sekä 1970-luvulla.
Högholmenin jyrkän rantakallion edustalta on löydetty jäänteitä suurista satamalaitteista, jotka on ajoitettu 1300-luvun jälkipuolelle.  Alun perin satama oli Högholmenin eteläpuolella, muutaman kilometrin päässä olevan matalan Kyrksundetin rannalla. Kyrksundet oli liian matala käyttöön tulleille järeille koggeille, minkä vuoksi satama siirrettiin Högholmenin suojaisalle kalliosaarelle, jonne myös syvällä kulkevat alukset pääsivät. Johan Nikula on ehdottanut Högholmenia 1300-luvulla tunnetun Wartholmin linnan paikaksi, mutta muitakin mahdollisia sijaintipaikkoja on.
Uukuniemen laivaonnettomuus

Uukuniemen laivaonnettomuus oli sunnuntaina 16. elokuuta 1903 Uukuniemen Pyhäjärvellä tapahtunut vesiliikenneonnettomuus, jossa kuoli 18 ihmistä. Onnettomuudessa höyryvene Ainon hinaaman proomun kattorakennelma luhistui höyryveneen kääntäessä äkkiä suuntaa ja katolla olleista matkustajista 40 putosi veteen.
Onnettomuuden kulku

Höyryvene Aino lähti sunnuntaina jumalanpalveluksen päätyttyä Uukuniemen Ristirannan laiturista kuljettamaan kirkkoväkeä Pyhäjärven yli Ännikänniemeen. Rippipyhän vuoksi matkustajia oli tavallista enemmän. Itse höyryveneessä oli noin 75 henkilöä ja sen hinaamassa 25 metriä pitkässä proomussa eri arvioiden mukaan 250-400 henkilöä. Proomuun oli rakennettu tuuman paksujen rautatolppien varaan kaksiosainen katto, ja osa matkustajista siirtyi tilanahtauden vuoksi katolle, vaikka sinne meno olikin kiellettyä. Lopulta katolla oli noin sata matkustajaa.  Katolle houkutteli myös erään matkustajan aloittama harmonikan soitto siellä. Alusten ylikuormauksesta varoiteltiin jo ennen lähtöä:
»Ennenkuin laiwa irtausi rannasta, oliwat muutamat wanhemmat ja warowammat kieltäneet asianomaisia lähtemästä wesille moisen joukon kanssa, ennustaen tuhoa, joka ennustus, ikäwä kyllä, toteutuikin.»
Höyryvene painui tuulen vaikutuksesta liian lähelle Höijsaaren rantaa, jolloin perämies käänsi äkkiä aluksen suuntaa. Proomun perämies ei havainnut tätä katolla olleen väenpaljouden takia, ja suunnanvaihdoksen takia aluksi löysälle mennyt hinausköysi nykäisi voimakkaasti proomua, joka heilahti ja kallistui. Proomun katon rautatolpat pettivät ihmisten painon ja heilahduksen takia, ja katto luhistui toisen puolen pudotessa matkustajineen alas proomun ruumaan ja toisen puolen taas luisuessa veteen mukanaan noin 40 matkustajaa. Proomuun jääneistä loukkaantui noin parikymmentä katon sortumisen takia.
Pelastustöiden aloittaminen viivästyi proomussa ja höyryveneessä syntyneen sekasorron takia. Lopulta höyryveneen kone pysäytettiin ja paikalle tuli useita veneitä, jotka eivät kuitenkaan tilanahtauden vuoksi voineet pelastaa kuin yksittäisiä vedessä olleita ihmisiä. Osa vedessä olleista saatiin nostettua takaisin proomuun laudankappaleiden ja köysien avulla, ja muutamat pääsivät uimalla 300 metrin päässä olleeseen Höijsaareen. Höyryvene kävi välillä viemässä matkustajia läheiseen saareen, koska alukseen ei voitu ottaa vedestä lisää väkeä ylikuorman takia ja palasi sitten uudelleen onnettomuuspaikalle. Tällöin kaikki pelastuneet oli kuitenkin saatu jo nostettua ylös. Höyryvene otti proomun uudelleen hinaukseen ja vei matkustajat Ristirantaan, jossa lääkäri G. Walle antoi loukkaantuneille ensiavun. Kolme pahiten loukkaantunutta vietiin sitten Sortavalan sairashuoneelle. Onnettomuudessa hukkuneet 18 matkustajaa saatiin naarattua ylös maanantaihin mennessä.
Tutkinta

Tapaus oli niin merkittävä, että merenkuluntarkastaja, kapteeni Teodor Hjelt lähti paikanpäälle tekemään asiasta tutkimuksen. Hjelt totesi ensimmäistä kesää Ainon päällikkönä toimineen Pölläsen viivytelleen pelastustoimien aloituksessa ja ottaneen 75 matkustajaa höyryveneeseen, jossa olisi saanut olla enintään 56 ja 208 matkustajaa proomuun, jossa olisi saanut olla enintään 75 henkilöä. Uusi Suometar tiivisti Hjeltin lausunnon syyllisyydestä näin:
»Syynä onnettomuuteen on näin ollen se seikka, että laiwan päälliköksi oli otettu kerrassaan laiwaliikkeeseen perehtymätön henkilö. Jos hän olisi edes jonkun werran tuntenut asioita, ei hän olisi sallinut alusten ahtautua niin täyteen, eikä myöskään uskonut lotjan ohjausta tottumattomalle miehelle. »
Uukuniemen kihlakunnanoikeus tuomitsi 18. tammikuuta 1904 höyryveneen päällikön talollinen H. Pölläsen 200 markan sakkoon, koska laivaan ja proomuun oli otettu liikaa matkustajia ja matkustajien oli sallittu kiivetä proomun katolle. Lisäksi matkustajien kuljetukseen oli käytetty siihen sopimatonta proomua. Oikeus tuomitsi samasta syystä sakkoihin myös höyryveneen omistajina olleet sortavalalaiset Nikolai ja Konstantin Siitoimen. Oikeuden mielestä onnettomuuteen olivat kuitenkin pääasiassa syyllisiä katolle kiivenneet matkustajat.
Hjelt moitti myös Sortavalan katsastusmiehiä, jotka olivat katsastaneet Ainon matkustajaliikenteeseen, koska he eivät olisi saaneet hyväksyä Pöllästä päälliköksi riittämättömän pätevyyden vuoksi. Asiasta seurasi pitkällinen oikeusprosessi, joka päättyi vuonna 1908 katsastusmiesten vedotessa siihen, että koska heitä ei ollut virallisesti nimetty tarkastusmiehiksi, heillä ei ollut oikeutta antaa Pölläselle todistusta, joka matkustajahöyrylaivojen päälliköllä pitää olla. Hjelt totesi kirjeessä läänin kuvernöörille, että tällöin katsastajien olisi pitänyt olla hyväksymättä alusta matkustajaliikenteeseen, kunnes siihen olisi saapunut pätevyyden omaava päällikkö.
Uukuniemen laivaonnettomuuden 18 uhria on haudattu Uukuniemen Paakasalmen hautausmaalle, jonne heille on pystytetty yhteinen muistomerkki.
Tut (Turkki)

| Tut |
| --- | --- |
 Tut
 Koordinaatit: 37°47′48″N, 37°54′54″E 
Valtio:   Turkki
Maakunta:  Adıyamanin maakunta
Hallinto:  
 – Pormestari:  Mehmet Kılıç
Väkiluku (2019):  9 905
Infobox OKVirheellinen NIMI-arvo: 
Tut on piirikunta Adıyamanin maakunnassa, Turkissa. Vuonna 2019 alueella oli 9 905 asukasta. Tutin ja Adıyaman-kaupungin välillä sijaitsee Taurusvuoret. Tutin pormestari on Mehmet Kılıç, joka sai vuoden 2019 vaaleissa 1 206 ääntä.
Hugo Birger

Hugo Birger
I bersån,  (~1880)
Skandinaviska konstnärernas frukost i Café Ledoyen, Paris fernissadagen (1886)
Hugo Birger (oik. Hugo Birger Peterson,  12. tammikuuta 1854, Tukholma, Ruotsi – 17. kesäkuuta 1887) oli ruotsalainen taidemaalari. Hän opiskeli Ruotsin kuninkaallisessa taideakatemiassa 1870 - 1877. Hän sai mitalin vuonna 1877. Useat Birgerin maalauksista ovat esillä Göteborgin taidemuseossa ja Ruotsin kansallismuseossa.
Högdalenin metroasema

Högdalenin metroasema
Högdalenin metroasema on Tukholman metron asema Högdalenissa. Metroasema otettiin käyttöön 22. marraskuuta vuonna 1954. Tuolloinen asema oli väliaikainen: Nykyinen asemarakennus avattiin 3. marraskuuta vuonna 1957. Högdalenin metroasema on osa T-bana 1 -linjaa (vihreä linja). Etäisyys Slussenin metroasemalle Högdalenin asemalta on noin 7,3 kilometriä.
Vuonna 2013 asemaa käytti arkisin 16 700 matkustajaa päivässä.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Rågsvedin metroasema ▷ Hagsätran metroasema |  |  Linja 19 |  | Bandhagenin metoasema ▷ Hässelby strandin metroasema |
muokkaa wikidataa
Wikimedia Commonsissa on kuvia tai muita tiedostoja aiheesta .
Héros (1801)

| Héros |
| --- | --- |


Aluksen vaiheet
Rakentaja:  Arsenal de Rochefort
Kölinlasku:  15. tammikuuta 1795
Laskettu vesille:  10. toukokuuta 1801
Palveluskäyttöön:  8. syyskuuta 1801
Poistui palveluskäytöstä:  vallattu 14. kesäkuuta 1808
Loppuvaihe:  romutettu 1839
Tekniset tiedot
Uppouma:  2 966 tonnia
Pituus:  55,87 m
Leveys:  14,90 m
Syväys:  7,26 m
Miehistöä:  3 upseeria ja 690 miehistönjäsentä
Aseistus
Aseistus:  yhteensä 74 tykkiä: 28 × 36 naulan SML tykkiä 30 × 18 naulan tykkiä 16 × 8 naulan tykkiä 4 × 36 naulan karronadia
Héros oli Ranskan laivaston vuonna 1801 vesillelaskettu kaksikantinen 74-tykkinen Téméraire-luokan linjalaiva.
Valmistus

Alus tilattiin Rochefortin telakalta, missä köli laskettiin 15. tammikuuta 1795. Se kastettiin 24. maaliskuuta 1795, minkä jälkeen työt keskeytettiin vielä samana vuonna. Alus laskettiin vesille 10. toukokuuta 1801 ja otettiin palvelukseen 8. syyskuuta 1801.
Palvelus

Espanja valtasi aluksen Cádizin taistelussa ja liitti 14. kesäkuuta 1808 sen laivastoonsa nimellä Héroe. Alus siirrettiin elokuussa reserviin Cádizissa, missä se palautettiin joulukuussa palvelukseen Moñtanésin pariksi. Alus lähti 17. syyskuuta 1809 Cádizista Vigoon ja Ferroliin. Alus palasi 6. kesäkuuta 1810 Cádiziin, mistä se lähti 8. elokuuta fregatti Prueban kanssa. Ne saapuivat 24. elokuuta Cartagenaan. Alus lähti 10. syyskuuta Cartagenasta fregatti Venganzan kanssa Alicanteen Santa Polaan, mistä ne kuljettivat 10. lokakuuta Cádiziin valitut kongressiedustajat. Alukset saapuivat 23. lokakuuta Cádiziin, mistä Héroe lähti 14. joulukuuta Ferroliin. Alus poistettiin 1813 Cádizissa laivastoluettelosta.
Kesäkuussa 1826 alus oli Ferrolissa telakalla. Se kuljetti 21. lokakuuta 1827 Cádizista Soberanon ja fregatti Restauraciónin kanssa 6 000 tuliasetta ja erilaisia tarvikkeita Havannaan. Tammikuussa 1828 osasto saapui Havannaan, missä se liitettiin Laborden laivueeseen.
Alus oli Ferrolissa, missä palvelukseen palauttaminen saatiin päätökseen 15. helmikuuta 1829. Alus kuljetti Ferrolista Havannaan siirrettäväksi 300 sotilasta ja 300 merimiestä Cádiziin, jonne se saapui 4. helmikuuta 1830. Alus saattoi 27. maaliskuuta Cádizista viisi joukkoja ja tarvikkeita kuljettavaa rahtilaivaa Havannaan. Saattue saapui 9. huhtikuuta Teneriffalle, missä se vastaanotti 376 sotilasta lisää. Saattue saapui 20. toukokuuta Havannaan, missä alus siirrettiin reserviin. Alukselle jäi kuitenkin 396 hengen miehistö. Alus oli Havannassa reservissä, kunnes se lähti 1834 Ferroliin, jonne saavuttuaan se palautettiin reserviin. Se romutettiin 1847 Ferrolissa.
Ilkka Asteljoki

Ilkka Tapani Asteljoki (5. syyskuuta 1942 Helsinki – 15. maaliskuuta 2005) oli suomalainen everstiluutnantti, joka toimi muun muassa Lapin jääkäripataljoonassa ja YK-tehtävissä.
Asteljoen vanhemmat olivat poliisitarkastaja Olli Asteljoki ja Rauni Essman. Hänen puolisonsa vuodesta 1965 oli Liisa Siitonen. Heidän poikansa on everstiluutnantti Oula Asteljoki (s. 1968).
Asteljoki tuli ylioppilaaksi Kouvolan lyseosta 1962 ja suoritti Kadettikoulun 1966 ja esiupseerikurssin 1979. Hän toimi Kymen jääkäripataljoonassa opetusupseerina  1963 ja Lapin jääkäripataljoonassa opetusupseerina 1966–1968, komppanianpäällikkönä 1968–1969 ja komppanian- ja toimistopäällikkönä 1974–1976. UNTSO:n sotilastarkkailija Asteljoki oli 1973–1974, Kadettikoulun opetusupseeri 1976 ja komppanianpäällikkö  UNEF II -joukko-osastossa 1976–1977. Päällystöopiston komppanianpäällikkönä ja kurssinjohtajana hän toimi 1977–1980 ja Jääkäriprikaatissa kuljetusupseerina 1980–1984 ja komppanianpäällikkönä 1984–1987 sekä pataljoonaupseerina 1987–1989. SURB/UNIFIL-joukoissa Asteljoki toimi 1989–1990, Lapin jääkäripataljoonan komentajan sijaisena 1990 ja pataljoonaupseerina 1991 sekä vielä Jääkäriprikaatin reservialiupseerikoulun johtajana 1992. Vakinaisesta palveluksesta hän erosi 1993, mutta toimi vielä sen jälkeen SMO/UNPROFOR-tehtävissä 1994–1995 ja CMO/PFP COG5-7 -tehtävissä 1996–1997.
Asteljoki ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1973, majuriksi 1983 ja everstiluutnantiksi 1992.
Ingrid Hjelmseth

Ingrid Hjelmseth
Ingrid Hjelmseth (s. 10. huhtikuuta 1980) on norjalainen jalkapalloilija, pelipaikaltaan maalivahti. Hän pelasi Norjan maajoukkueessa 138 maaottelua. Ensimmäisen naisten maaottelunsa hän pelasi tammikuussa 2003 ja viimeisen syyskuussa 2019.
Hjelmseth pelasi Norjan ykkösmaalivahtina MM-kilpailuissa 2011, 2015 ja 2019 sekä EM-kilpailuissa 2009, 2013 ja 2017. Vuonna 2013 hän saavutti EM-hopeaa.
Hjelmseth edusti peliuransa viimeiset kymmenen vuotta Stabækia. Hän voitti kolme Norjan-mestaruutta Trondheims-Ørnin joukkueessa ja kaksi Stabækissa sekä molemmissa joukkueissa kolme Norjan cupin voittoa.
Holografinen periaate

Holograafinen periaate on säieteorioiden ja oletettavasti myös kvanttigravitaation ominaisuus, jonka mukaan avaruuden tilavuuden voidaan ajatella olevan osa raja-aluetta. Se on todennäköisesti valonkaltainen raja kuten gravitaatiohorisontti. Hollantilainen fyysikko Gerardus ’t Hooft esitti vuonna 1984 ensimmäisenä holografiaperiaatteen ja Leonard Susskind antoi sille tarkan säieteoreettisen tulkinnan yhdistellen omia ideoitaan 't Hooftin ja Charles Thornin aikaisempiin ideoihin. Raphael Bousso toi esille, että Thorn havaitsi vuonna 1978 säieteorian sallivan alempi­ulotteisen tulkinnan, jossa gravitaatio tulee esille niin kutsutun holo­grafisen tavanselvennä takia.
Yleismaallisesti teorian mukaan koko universumin voidaan ajatella olevan kaksiulotteinen informaatiostruktuuri, joka on "maalattu" kosmologiseen horisonttiin. Täten tutut kolme dimensiota olisivat pätevä määritelmä vain makroskooppisilla mittakaavoilla ja matalilla energioilla. Kosmologista holografiaa ei ole todistettu matemaattisen tarkasti, osaksi koska kosmologisella horisontilla on ajan kuluessa kasvava äärellinen alue.
Musta-aukkotermodynamiikka inspiroi holografisen periaatteen kehittämistä. Musta-aukkotermodynamiikka otaksuu, että maksimientropia missä tahansa alueessa skaalautuu säteen neliön eikä kuutioon, kuten voitaisiin olettaa. Mustan aukon tapauksessa oivallettiin, että kaikkien mustan aukon sisään pudonneiden kappaleiden informaatiosisältö saattaisi sisältyä kokonaan tapahtumahorisontin pinta-epävakaisuuksiin. Holo­grafinen periaate ratkaisee mustan aukon informaatioparadoksin säieteoriaan vedoten.
Siitä huolimatta Einsteinin yhtälöiden klassiset ratkaisut mahdollistavat suuremmat entropia-arvot kuin mitä pinta-alalaki sallii. Täten entropia-arvot olisivat suuremmat kuin mustan aukon entropia-arvot. Nämä ratkaisut ovat niin kutsuttuja "Wheelerin kultapusseja". Tällaisten ratkaisujen olemassa olo on ristiriidassa holograafisen tulkinnan kanssa eikä niiden vaikutusta kvanttigravitaatioteoriaan eikä holografiseen periaatteeseen vielä ymmärretä.